 Gudoomiyaha Xarunta xuquuqal iinsaanka somaliland Guuleed Axmed Jaamac oo ka hadlay kulanka ayaa ka waramay ujeedada ay ka leeyihiin inay qabtaan kulankan waxaanu hadalkiisa ku bilaabay Ujeedada ugu muhiimsan ee aanu kulankan u qabanay waxa weeyaan sida aad ogtihiin golaha guurtida oo sanadkii 1997-kii Shirkii Boorama wixii ka danbeeyey aanu wax isbadal ahi ku iman xubnihiisa marka laga reebo wixii dhintay iyo cidii iskaga tagtay, waxaanay noola muuqatay inaanay dimuqraadiyadu ku wanaagsanayn in gole iska fadhiyo ee ay tahay inuu si uun u noqdo gole dadku dirtay, markaa hada iyada doorashada wakiilada loo taag la yahay tii madaxweynuhu soo socoto lagana yaabo in doorashadii golaha deegaanku timaado , lagana yaabo inaanay suura gal ahayn in maanta xeer la sameeyo ama labada sano iyo sadexda sano ee soo socda, laakiin sanadkii 2005-tii markii doorashada golaha wakiiladu dhacday haddii la bilaabi lahaa dooda ku saabsan golaha wakiilada maxaynu ka yeelnaa maanta oo aynu jooogno 2016 xal ayeynu u heli lahayn, murankan laysku riix riixayaana muu jireen, markaa si aanay taasi u iman maalinta ay suurta gal noqoto in xeer la sameeyo in shacabku ka sii doodo oo dadka akhyaarta ah ee khibrada u leh ka sheekaysateen horta golaheenu sidee ayuu u eekaanayaa, ma cod toos ayeynu ku dooranaa miyeynu xulanaa, odoyada ma dad kale ayaa inoo soo xula maxaa inoo xal ah, inay sheekadaasi sii bilaabanto ayey ujeedadayadu tahay, in go,aan lagu gaadho ama xeer ka soo baxana ujeedayadu maaha. 